**Fadd Nagyközség Önkormányzata képviselő-testületének**

**13/2017. (IX. 27.) önkormányzati rendelete**

**a helyi népszavazás kezdeményezéséhez szükséges választópolgárok számáról**

Fadd Nagyközség Önkormányzatának Képviselő-testülete a Magyarország Alaptörvénye 32. cikk (2) bekezdésében, továbbá a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §−ában kapott felhatalmazás alapján, a Magyarország Alaptörvénye 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 42. § 3. pontjában és a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 34. § (1) bekezdés c) pontjában meghatározott feladatkörében eljárva a következőket rendeli el:

**1. §**

A helyi népszavazás kezdeményezésére, elrendelésére és az eljárás lefolytatására népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvényben foglaltak az irányadók.

**2. §**

Helyi népszavazást a település választópolgárai legalább tizenöt százalékának megfelelő számú választópolgár kezdeményezhet.

**Záró rendelkezések**

**3. §**

(1) E rendelet a kihirdetését követő napon lép hatályba.

(2) Hatályát veszti FaddNagyközség Önkormányzat Képviselő-testületének a helyi népszavazás és népi kezdeményezésről szóló 5/1992. (VIII. 8.) számú rendelete.

#  Fülöp János Dr. Percsi Elvira

**polgármester jegyző**

*Kihirdetési záradék:*

A rendelet 2017. szeptember hó 27-én a helyben szokásos módon, a Faddi Polgármesteri Hivatal hirdetőtábláján történő kifüggesztéssel, kihirdetésre került.

 Dr. Percsi Elvira

 jegyző